I juni 2024 tok sjef for Finnmark landforsvar, oberst Jørn Qviller, til orde for at det i lys av de nye sikkerhetspolitiske utfordringer er på høy tid å oppheve de selvpålagte restriksjonene om at det ikke skal holdes NATO-øvelser øst for 24. lengdegrad i Finnmark. Han mener det er behov for å samøve med nære allierte også på den østlige delen av Finnmark. Qviller peker på at det finske NATO-medlemskapet uten tilsvarende restriksjoner har gjort de norske selvpålagte restriksjonene irrelevante.